pythainlp/thai-wiki-dataset-v4 huggingface dataset:
วัดท่าข้าม (จังหวัดนครปฐม)

วัดท่าข้าม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าข้าม อำเภอสามพราน จังหวัดนครปฐม มีที่ดินตั้งวัดเนื้อที่ 11 ไร่ 97 ตารางวา ทางใต้ติดป่าช้าวัดนักบุญเปโตร ทางทิศตะวันตกติดคลองลัดท่าคา
วัดท่าข้าม เดิมชื่อ วัดปากลัดท่าคา ตามตำแหน่งที่ตั้งวัด มีเรื่องเล่าสืบต่อกันมาว่า มีนายพราน 3 คน ไล่ตามคล้อง ช้างหัวเสือ (บริเวณตำบลบางช้างในปัจจุบัน) นายพรานทั้ง 3 ได้เดินมาถึงวัดท่าข้าม และข้ามแม่น้ำนครชัยศรีไปเพื่อไปคล้องช้าง ชาวบ้านเรียกสืบต่อกันมาว่า "ท่าข้าม" ต่อมาได้เรียกชื่อวัดว่า "วัดท่าข้าม" จากเหตุการณ์นี้นายพรานทั้ง 3 ที่ข้ามแม่น้ำ จึงเรียกบริเวณนี้ว่า "สามพราน"
ส่วนประวัติการสร้างวัด วัดตั้งเมื่อ พ.ศ. 2365 ได้รับพระราชทานวิสุงคามสีมาเมื่อ พ.ศ. 2514 มีเรื่องเล่าสืบต่อกันมาว่า ประมาณ พ.ศ. 2369 มีพระยาท่านหนึ่ง นามว่า พระยาจำนงค์สรไกร ได้บูรณะวัดนี้ ซึ่งอุโบสถหลังแรกนั้นสร้างด้วยไม้หลังคามุงจาก พระยาจำนงค์สรไกรจึงได้สร้างอุโบสถหลังใหม่ สร้างด้วยคอนกรีตเสริมไม้ โบราณสถานที่สำคัญ คือ อุโบสถสร้างด้วยอิฐฉาบปูนด้านและด้านหลังมีเสารองรับตอนบนของวงกบ และก่อเป็นรูปทรงโค้ง หน้าบันและหลังคาศิลปะจีนแบบศิลปะพระราชนิยมรัชกาลที่ 3 คือ ไม่มีช่อฟ้า ใบระกา หางหงส์
เขาปูไล

เขาปูไล  เป็นภูเขาในอำเภอกูไล รัฐยะโฮร์ ประเทศมาเลเซีย
ประวัติ.
ณ วันที่ 6 กันยายน ค.ศ. 2016 มีการเปิดป่านันทนาการเขาปูไลที่ 1 อีกครั้งหลังปิดไปตั้งแต่ ค.ศ. 2001 เป็นเวลา 15 ปี เนื่องจากมีโคลนท่วมทำให้มีผู้บาดเจ็บและเสียชีวิต 5 ราย
โครงสร้างพื้นฐาน.
ภูเขานี้มีหอโทรคมนาคม 3 แห่ง โดยสองแห่งแรกตั้งอยู่บนยอดเขา และอีกอันตั้งอยู่บนยอดที่ต่ำกว่า
วัดโพธิ์เลื่อน (จังหวัดปทุมธานี)

วัดโพธิ์เลื่อน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลบ้านกระแชง อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 6 ไร่ 3 งาน 88 ตารางวา มีที่ธรณีสงฆ์ จำนวน 1 แปลง เนื้อที่ 4 ไร่ 68 ตารางวา
วัดโพธิ์เลื่อนสร้างประมาณ พ.ศ. 2352 ในสมัยพระบาทสมเด็จพระพุทธยอดฟ้าจุฬาโลกมหาราชตอนปลาย เดิมมีนามว่า วัดอำมาตยาราม ได้รับพระราชทานวิสุงคามสีมาประมาณ พ.ศ. 2356 ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2448
อาคารเสนาสนะที่สำคัญ ได้แก่ อุโบสถเป็นรูปสำเภา มีลวดลายดอกไม้สามดอกที่ยอดใบเสมา กลางใบ และบริเวณฐานของใบเสมา จึงทราบว่าเป็นศิลปะที่เกิดขึ้นในช่วงรัชสมัยของพระบาทสมเด็จพระนั่งเกล้าเจ้าอยู่หัว อุโบสถหลังนี้ใช้วิธีการของคนโบราณในการสร้างอุโบสถซึ่งสมัยนั้นยังไม่มีการวางเสาเข็ม จึงวางโอ่งหรือตุ่ม ซึ่งภายในโอ่งจะมีอากาศเป็นแรงดันรับน้ำหนักอุโบสถ โดยจะฝังในลักษณะที่เอาปากโอ่งคว่ำ กุฏิสงฆ์จำนวน 9 หลัง และมีหอสวดมนต์ ศาลาการเปรียญ
ศูนย์กีฬาทางน้ำแห่งชาติปักกิ่ง

ศูนย์กีฬาทางน้ำแห่งชาติปักกิ่ง  หรือที่รู้จักกันอย่างเป็นทางการว่า ศูนย์กีฬาทางน้ำแห่งชาติ (National Aquatics Center) และฉายาว่า ลูกบาศก์น้ำ  เป็นศูนย์กีฬาทางน้ำที่โอลิมปิกกรีน ในกรุงปักกิ่ง สาธารณรัฐประชาชนจีน
วัดทำเลทอง

วัดทำเลทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี มีที่ดินตั้งวัดเนื้อที่ 12 ไร่ 2 งาน พื้นที่ตั้งวัดเป็นที่ราบลุ่มพื้นนาล้อมรอบมีคูและคลองกั้นแนวเขต
วัดทำเลทองสร้างเมื่อวันที่ 28 พฤษภาคม พ.ศ. 2440 โดยมีนายอ้น ผู้ใหญ่บ้านและพระอธิการแลดำเนินการสร้างขึ้นและได้ขนานนามว่า วัดอเนกาธัญญาการ ต่อมาได้เปลี่ยนนามเป็น "วัดทำเลทอง" ได้รับพระราชทานวิสุงคามสีมาเมื่อวันที่ 28 พฤษภาคม พ.ศ. 2449
ภายในวัดมีอาคารเสนาสนะต่าง ๆ ดังนี้ อุโบสถกว้าง 12 เมตร ยาว 24 เมตร กุฎิสงฆ์ จำนวน 12 หลัง เป็นอาคารไม้และครึ่งตึกครึ่งไม้ หอสวดมนต์ ศาลาการเปรียญ วิหาร ศาลาท่าน้ำ 8 หลัง ปูชนียวัตถุ มีพระประธานในอุโบสถ มีนามว่า "หลวงพ่อบุญลือ" เป็นพระพุทธรูปปางมารวิชัย ขนาดหน้าตัก 59 นิ้ว และยังมีหลวงพ่อพุทธโสธรจำลองสร้างเมื่อวันที่ 6 กุมภาพันธ์ พ.ศ. 2514
ดาโย อูปาเมกาโน

ดาโยช็องกูล อ็อสวาล อูปาเมกาโน (เกิด 27 ตุลาคม ค.ศ. 1998) เป็นนักฟุตบอลชาวฝรั่งเศส ปัจจุบันเล่นในตำแหน่งกองหลังให้กับไบเอิร์นมิวนิก และทีมชาติฝรั่งเศส
 "ณ วันที่ 22 พฤษภาคม ค.ศ. 2021"
สถิติอาชีพ.
สโมสร.
<templatestyles src="Reflist/styles.css" />
 "ณ วันที่ 7 ตุลาคม ค.ศ. 2020"
กีฬาเคอร์ลิงในโอลิมปิกฤดูหนาว 2022

กีฬาเคอร์ลิงในโอลิมปิกฤดูหนาว 2022 จะจัดขึ้นที่ศูนย์กีฬาทางน้ำแห่งชาติปักกิ่ง กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันเคอร์ลิงทั้งหมด 3 รายการ จะจัดขึ้นระหว่างวันที่ 2 ถึง 20 กุมภาพันธ์ พ.ศ. 2565
รอบคัดเลือก.
จะมีโควตาสูงสุด 120 ที่นั่งสำหรับนักกีฬาเพื่อแข่งขัน การคัดเลือกนี้อ้างอิงจากการจัดอันดับโลกในวันที่ 16 มกราคม พ.ศ. 2565
ลาชาซ-เดอ-แปอีร์

ลาชาซ-เดอ-แปอีร์  เป็นอดีตเทศบาลในจังหวัดลอแซร์ ประเทศฝรั่งเศส ในวันที่ 1 มกราคม ค.ศ. 2017 ลาชาซ-เดอ-แปอีร์ถูกรวมเข้ากับเทศบาลแปอีร็องโนบรักที่จัดตั้งขึ้นใหม่ ใน ค.ศ. 2017 อดีตเทศบาลนี้มีประชากร 296 คน
ตำบลแฆฟรี

แฆฟรี  เป็นตำบลในอำเภอกลาง เทศมณฑลเซพีดอน จังหวัดฟอร์ส ประเทศอิหร่าน แบ่งออกเป็น 44 หมู่บ้าน จากสำมะโน พ.ศ. 2549 ตำบลนี้มีประชากร 4,035 คนใน 976 ครัวเรือน
ตำบลโคเมฮร์

โคเมฮร์  เป็นตำบลในอำเภอกลาง เทศมณฑลเซพีดอน จังหวัดฟอร์ส ประเทศอิหร่าน แบ่งออกเป็น 11 หมู่บ้าน จากสำมะโน พ.ศ. 2549 ตำบลนี้มีประชากร 3,812 คนใน 853 ครัวเรือน
พระมหากษัตริย์แคนาดา

พระมหากษัตริย์แห่งแคนาดา เป็นศูนย์กลางของโครงสร้างสหพันธ์ของประเทศแคนาดาตามรัฐธรรมนูญและระบอบประชาธิปไตยระบบรัฐสภาตามแบบเวสต์มินสเตอร์ สถาบันพระมหากษัตริย์เป็นรากฐานแห่งฝ่ายบริหาร (สภาองคมนตรีแห่งพระมหากษัตริย์) ฝ่ายนิติบัญญัติ (รัฐสภาแห่งพระราชาธิบดิ) และฝ่ายตุลาการ (พระราชาธิบดิบนบัลลังก์) ของทั้งเขตอำนาจในสหพันธ์และในระดับรัฐ พระมหากษัตริย์แห่งแคนาดา (และประมุขแห่งรัฐ) พระองค์ปัจจุบัน คือ สมเด็จพระเจ้าชาลส์ที่ 3 ตั้งแต่วันที่ 8 กันยายน ค.ศ. 2022 พระอิสริยยศเต็มของพระมหากษัตริย์แคนาดา คือ "ด้วยพระคุณแห่งพระเจ้าแห่งสหราชอาณาจักร แคนาดา อาณาจักรและดินแดนของพระราชาธินดิ ประมุขแห่งเครือจักรภพแห่งประชาชาติ ผู้เป็นองค์อัครศาสนูปถัมภก" 
ถึงแม้ว่าผู้ดำรงตำแหน่งพระมหากษัตริย์แห่งแคนาดานั้นใช้ร่วมกับอีก 15 ประเทศราชอาณาจักรภายในเครือจักรภพแห่งประชาชาติ ในแต่ละประเทศนั้นสถาบันพระมหากษัตริย์ของแต่ละประเทศนั้นแยกออกจากกันตามกฎหมาย ดังนั้น พระมหากษัตริย์พระองค์ปัจจุบันนั้นมีพระอิสสิรยยศเป็น "สมเด็จพระราชาธิบดิแห่งแคนาดา" และจึงทำให้พระองค์และพระบรมวงศานุวงศ์ในพระราชวงศ์แคนาดามีบทบาทหน้าที่สาธารณะทั้งภายในประเทศและต่างประเทศในฐานะประมุขแห่งแคนาดา อย่างไรก็ตามมีเพียงสมเด็จพระราชาธิบดิเท่านั้นที่ทรงมีบทบาทตามบัญญัติไว้ในรัฐธรรมนูญ ถึงแม้ว่าพระราชอำนาจของพระมหากษัตริย์ส่วนมากจะสงวนไว้แค่เรื่องพิธีการ (อาทิเช่น การเรียกประชุมสภาสามัญชน และการแต่งตั้งเอกอัครข้าราชทูต เป็นต้น) มีผู้สำเร็จราชการเป็นผู้ใช้พระราชอำนาจแทนพระองค์ ในรัฐต่างๆ ของแคนาดา ล้วนมีพระมหาษัตริย์เป็นของตนเช่นกันโดยมีผู้แทนพระองค์ คือ รองผู้สำเร็จราชการ (lieutenant governor) ส่วนในดินแดนต่างๆ ของแคนาดาซึ่งอยู่ภายใต้การปกครองของสหพันธ์มีตำแหน่งข้าหลวงแทน ซึ่งเป็นผู้แทนพระองค์โดยตรง
แคนาดาเป็นประเทศที่มีพระมหากษัตริย์สืบต่อมายาวนานที่สุดประเทศหนึ่งในโลก โดยก่อตั้งเมื่อศตวรรษที่ 16 โดยผ่านการสืบสันตติวงศ์อย่างต่อเนื่องตั้งแต่ราชวงศ์ฝรั่งเศสและราชวงศ์บริเตนใหญ่ จนมาถึงราชวงศ์แคนาดาจวบจนปัจจุบัน
ความสัมพันธ์ไต้หวัน–ไทย

ความสัมพันธ์ไต้หวัน (สาธารณรัฐจีน) –ไทย ไทยประกาศความสัมพันธ์ทางการทูตกับสาธารณรัฐจีนขึ้นครั้งแรกหลังสงครามโลกครั้งที่สอง เมื่อวันที่ 23 มกราคม พ.ศ. 2489 หลังจากสงครามกลางเมืองจีนสิ้นสุดลงใน พ.ศ. 2492 รัฐบาลสาธารณรัฐจีนย้ายไปไต้หวัน ไทยกับสาธารณรัฐจีนยังคงมีความสัมพันธ์ทางการทูตแบบเป็นทางการจนถึง 1 พฤศจิกายน พ.ศ. 2518 ไทยประกาศยุติความสัมพันธ์ทางการทูตกับสาธารณรัฐจีน
ช่วงปี 2455 ถึง 2514 สาธารณรัฐจีนเป็นตัวแทนจีนเพียงหนึ่งเดียวในเวทีโลก หลังจากข้อมติสมัชชาใหญ่แห่งสหประชาชาติที่ 2758 วันที่ 25 ตุลาคม พ.ศ. 2514 รับรองสาธารณรัฐประชาชนจีนเป็น "ผู้แทนชอบด้วยกฎหมายเพียงหนึ่งเดียวของจีนในสหประชาชาติ" สาธารณรัฐจีนแทนชื่อในเวทีโลกด้วยไต้หวัน หรือจีนไทเป
ปัจจุบันไทยยอมรับว่าสาธารณรัฐประชาชนจีนเป็นจีนเพียงหนึ่งเดียว แต่มีความสัมพันธ์ทางการทูตแบบไม่เป็นทางการกับสาธารณรัฐจีน(ไต้หวัน) ผ่านสำนักงานการค้าและเศรษฐกิจไทย ประจำ ณ กรุงไทเป
ปัจจุบันไทยเป็นคู่ค้ารายใหญ่อันดับ 3 ของสาธารณรัฐจีน (ไต้หวัน) รองจากสหรัฐอเมริกา และญี่ปุ่น
ประวัติ.
สถาปนาความสัมพันธ์ทางการทูต.
23 มกราคม 2489 สยามและสาธารณรัฐจีนประกาศสถาปนาความสัมพันธ์ทางการทูตในการลงนาม "สนธิสัญญามิตรภาพสยามและสาธารณรัฐจีน" โดยมีหม่อมราชวงศ์เสนีย์ ปราโมช รัฐมนตรีว่าการกระทรวงการต่างประเทศของไทยในเวลานั้นเป็นผู้ลงนาม มีการสร้างสถานเอกอัครราชทูตขึ้นในกรุงเทพมหานครและกรุงนานกิง
ปี 2492 สงครามกลางเมืองจีนสิ้นสุดลง พรรคคอมมิวนิสต์จีนยึดครองจีนแผ่นดินใหญ่ รัฐบาลสาธารณรัฐจีนย้ายฐานไปไต้หวัน ไทยกับสาธารณรัฐจีนยังคงมีการสานสัมพันธ์ทางการทูตอยู่
5 ถึง 8 มิถุนายน 2506 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินเยือนไต้หวัน สาธารณรัฐจีน ระยะเวลา 4 วัน ทั้งนี้เจียงไคเช็ค ประธานาธิบดีสาธารณรัฐจีน และซ่ง เหม่ย์หลิง ภริยาเฝ้าทูลละอองธุลีพระบาทรับเสด็จ ณ ท่าอากาศยานซงวานในกรุงไทเปพร้อมกองทหารเกียรติยศรับเสด็จฯ ตลอดระยะเวลาที่เสด็จฯ สาธารณรัฐจีนได้เสด็จไปทอดพระเนตรเทคโนโลยีการเกษตร ณ นครไถจงและนครเถา-ยฺเหวียน
27 มีนาคม 2510 จอมพลถนอม กิตติขจร นายกรัฐมนตรีในขณะนั้นเยือนสาธารณรัฐจีนอย่างเป็นทางการ เข้าพบคารวะเจียงไคเช็ค ประธานาธิบดี ปีเดียวกัน 4 กรกฎาคมนายเว้ยต้าวหมิง รัฐมนตรีว่าการกระทรวงการต่างประเทศสาธารณรัฐจีน เยือนประเทศไทยอย่างเป็นทางการ
1 เมษายน 2511 นายเหยียนเจียกั้น รองประธานาธิบดีเยือนประเทศไทย#เปลี่ยนทาง 
14 พฤษภาคม 2512 เจียง จิ่งกั๊วะ รัฐมนตรีว่าการกระทรวงกลาโหมในขณะนั้นเป็นผู้แทนประธานาธิบดีสาธารณรัฐจีนเดินทางเยือนประเทศไทย ได้เข้าเฝ้าฯ พระบาทสมเด็จพระมหาภูมิพลอดุลยเดชมหาราช บรมนาถบพิตร#เปลี่ยนทาง 
25 ตุลาคม 2514 ไทยงดออกเสียงในข้อมติสมัชชาใหญ่แห่งสหประชาชาติที่ 2758 ที่รับรองสาธารณรัฐประชาชนจีนเป็น "ผู้แทนชอบด้วยกฎหมายเพียงหนึ่งเดียวของจีนในสหประชาชาติ" แทนที่สาธารณรัฐจีน
1 พฤศจิกายน 2518 ไทยประกาศยุติความสัมพันธ์ทางการทูตกับสาธารณรัฐจีน
มาร์ติน แบรทเวต

มาร์ติน เครสเตินเซิน แบรทเวต (เกิด 5 มิถุนายน ค.ศ. 1991) เป็นนักฟุตบอลชาวเดนมาร์ก ปัจจุบันเล่นในตำแหน่งกองหน้าให้แก่แอร์ราเซเด อัสปัญญ็อล สโมสรในลาลิกา และทีมชาติเดนมาร์ก
เขาถูกพัฒนาขึ้นจากทีมเยาวชนของเอสบีเยร์ ก่อนได้ขึ้นสู่ทีมชุดใหญ่ ในปี ค.ศ. 2013 แบรทเวต ย้ายไปตูลูซ ในลีกเอิง เขาลงเล่น 149 นัดให้กับทีมตลอดระยะเวลาสี่ปี เขาย้ายไปมิดเดิลส์เบรอหลังจากนั้นได้ถฟุกยืมตัวไปบอร์โด และเลกาเนส สโมสรในลาลิกา ซึ่งได้ถูกซื้อตัวไปร่วมทีมถาวรในช่วงก่อนเริ่มฤดูกาล 2019–2020 ในระหว่างฤดูกาลนี้เขาได้ย้ายร่วมทีมบาร์เซโลนา ด้วยค่าตัว 18 ล้านยูโร โดยได้รับอนุญาตให้ย้ายทีมเป็นกรณีพิเศษเพื่อเข้ามาแทนที่นักเตะบาร์เซโลนาที่บาดเจ็บ เขาลงเล่น 58 นัดให้กับสโมสร ก่อนย้ายไปอัสปัญญ็อล โดยไม่มีค่าตัวในปี ค.ศ. 2022
แบรทเวต เริ่มต้นลงเล่นกับทีมชาติเดนมาร์กชุดใหญ่ครั้งแรกในปี ค.ศ. 2013 ปัจจุบันเขาลงเล่น 60 นัด และเป็นส่วนหนึ่งของทีมในการแข่งขันฟุตบอลโลก 2018 ที่ประเทศรัสเซีย และฟุตบอลชิงแชมป์แห่งชาติยุโรป 2020 ที่พวกเขาผ่านเข้าสู่รอบรองชนะเลิศ ก่อนแพ้ต่ออังกฤษ
เกียรติประวัติ.
เอสบีเยร์
บาร์เซโลนา
คอลิด บิน มัวะห์ซิน อัชชาอิรี

คอลิด บิน มัวะห์ซิน อัชชาอิรี (เกิดวันที่ 28 กุมภาพันธ์ ค.ศ. 1991) เป็นชาวซาอุดีอาระเบียซึ่งในเดือนสิงหาคม ค.ศ. 2013 เป็นบุคคลที่มีน้ำหนักมากที่สุดที่ยังมีชีวิตอยู่และเป็นบุคคลที่หนักที่สุดเป็นอันดับสองในประวัติศาสตร์ที่มีการบันทึกไว้ ด้วยน้ำหนัก 610 กิโลกรัม เป็นรองเพียงจอน โบรเวอร์ มินนอช เขายังมีดัชนีมวลกายอยู่ที่ 204 ซึ่งเป็นสถิติที่สูงที่สุดเท่าที่มีการบันทึก หลังจากรับการรักษาทางการแพทย์ น้ำหนักของเขาลดลง 320 กิโลกรัมภายใน 6 เดือน (มากกว่าครึ่งหนึ่งของน้ำหนักร่างกาย)
ประวัติ.
คอลิด บิน มัวะห์ซิน อัชชาอิรี เกิดในวันที่ 28 กุมภาพันธ์ ค.ศ. 1991 ที่ประเทศซาอุดีอาระเบีย ขณะมีอายุ 22 ปี เขาได้รับประกาศว่าเป็น "มนุษย์ที่อ้วนที่สุดที่ยังมีชีวิตอยู่"
ใน ค.ศ. 2013 สมเด็จพระราชาธิบดีอับดุลลอฮ์ บิน อับดุลอะซีซ อาล ซะอูดมีพระราชกระแสรับสั่งให้นำเขามาที่รียาดเพื่อเข้าโครงการลดน้ำหนัก ในช่วงนั้น เขาสามารถเดินได้เป็นครั้งแรกในรอบ 5 ปี ด้วยอุปกรณ์ช่วยเดินในเดือนกุมภาพันธ์ ค.ศ. 2016 ในเดือนพฤศจิกายน ค.ศ. 2017 อัลอะเราะบียะฮ์รายงานว่า น้ำหนักของเขาลดลง 542 กิโลกรัม และตอนนี้มีน้ำหนักเหลือ 68 กิโลกรัม
วัดเขากง

วัดเขากง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำภู อำเภอเมืองนราธิวาส จังหวัดนราธิวาส บนพื้นที่ประมาณ 142 ไร่
ประวัติ.
จากหลักฐานทางโบราณคดี เชื่อว่าวัดเขากงสร้างเมื่อประมาณ พ.ศ. 1100 ถึง 1300 สมัยเดียวกับพระบรมธาตุไชยา ผู้เชี่ยวชาญได้ระบุด้วยว่าเศษหม้อโบราณที่พบมากมายในบริเวณวัดเขากงเป็หม้อสมัยสุโขทัย โบราณวัตถุอื่น ๆ ได้แก่ ซากเจดีย์ 3 องค์ ซึ่งปรักหักพังเหลือเป็นหลักฐานปรากฏอยู่อย่างชัดเจน ก่อนรื้อถอนเพื่อใช้เป็นที่ก่อสร้างประดิษฐานพระพุทธรูปทักษิณมิ่งมงคล เป็นที่ก่อสร้างเจดีย์สิริมหามายาและเป็นที่ก่อสร้างอุโบสถหลังปัจจุบัน นอกจากนี้ บริเวณเขาทั้ง 3 ลูกในพื้นที่ที่เรียกว่า เขากง ยังพบเศียรพระพุทธรูปโบราณและเศียรพระโพธิสัตว์แบบพุทธศาสนานิกายมหายานมากมาย
จากนั้นมีสภาพเป็นวัดร้าง และได้สร้างขึ้นในรัชกาลพระบาทสมเด็จพระจุลจอมเกล้าเจ้าอยู่หัว ประมาณ พ.ศ. 2421 มีหลวงพ่อเปาะเลาะ จันทูปะโน เป็นเจ้าอาวาสรูปแรก มีความเจริญระยะหนึ่งแล้วกลายเป็นวัดร้าง จน พ.ศ. 2494 หลวงพ่อโท๊ะ อาภาสโร ได้มาจำพรรษาและเป็นวัดที่มีพระสงฆ์อีกครั้งหนึ่ง กระทรวงศึกษาธิการได้ยกฐานะเป็นวัดมีพระสงฆ์ เมื่อวันที่ 7 ตุลาคม พ.ศ. 2517
อาคารเสนาสนะและปูชนียวัตถุ.
อุโบสถสร้างขึ้นตามแบบของกรมการศาสนา มีลักษณะเป็นแบบทรงไทยสมัยใหม่ ด้วยเงินงบประมาณก่อสร้างจากรัฐบาลเป็นเงินหนึ่งล้านบาท โดยได้รับความกรุณาจากสมเด็จพระมหาวีรวงศ์ (วิน ธมฺมสาโร) เจ้าอาวาสวัดราชผาติการามวรวิหาร ได้ประสานงานขอรับงบประมาณจากรัฐบาล เริ่มก่อสร้างเมื่อ พ.ศ. 2522 และเสร็จเมื่อ พ.ศ. 2523 พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จมาทรงตัดลูกนิมิต เมื่อวันที่ 16 กันยายน พ.ศ. 2526
จังหวัดได้ให้ทางรัฐและเอกชนร่วมมือกันปรับปรุงพื้นที่บริเวณรอบองค์พระและประกาศเป็นพระพุทธอุทยานเขากง และในเขตพุทธอุทยานเขากงยังมีอุโบสถแบบช้างหมอบถวายดอกบัวและพระเจดีย์สิริมมหามายารูปทรงระฆังคว่ำภายในโปร่ง วัดยังประดิษฐานของ "พระพุทธทักษิณมิ่งมงคล" ซึ่งเป็นพระพุทธรูปปางปฐมเทศนา นั่งขัดสมาธิเพชรอยู่บนยอดเขา เป็นศิลปะสกุลช่างอินเดียตอนใต้แบบโจฬะ มีขนาดหน้าตักกว้าง 17 เมตร สูงจากใต้พระเพลา ถึงพระเกศบัวตูม 23 เมตร ประดับด้วยโมเสกสีทองทั้งองค์ สร้างเสร็จ เมื่อ พ.ศ. 2512 บรรจุพระบรมสารีริกธาตุ พร้อมบรรจุดินจากสังเวชนียสถาน คือ ดินจากสถานที่ประสูติ ตรัสรู้ และปรินิพพาน ของสมเด็จพระสัมมาสัมพุทธเจ้า ที่พระอุระเบื้องซ้ายพระพุทธทักษิณมิ่งมงคล
ชัยวัฒน์ กุลศักดิ์วิมล

ชัยวัฒน์ กุลศักดิ์วิมล (เกิด 28 กรกฎาคม พ.ศ. 2508) อดีตสมาชิกสภาผู้แทนราษฎรแบบบัญชีรายชื่อและแบบสัดส่วน และอดีตสมาชิกสภาผู้แทนราษฎรจังหวัดนครพนม 1 สมัย
ประวัติ.
ชัยวัฒน์ กุลศักดิ์วิมล เกิดเมื่อวันที่ 28 กรกฎาคม พ.ศ. 2508 สำเร็จการศึกษาอุตสาหกรรมศาสตรบัณฑิต (เทคโนโลยีโครงสร้าง) จากสถาบันเทคโนโลยีพระจอมเกล้าพระนครเหนือ และการศึกษามหาบัณฑิต (การบริหารการศึกษา)
ชัยวัฒน์ เคยได้รับรางวัลศิษย์เก่าดีเด่นประจำปี 2548 จากมหาวิทยาลัยเทคโนโลยีพระจอมเกล้าพระนครเหนือ
การทำงาน.
ชัยวัฒน์ กุลศักดิ์วิมล เป็นวิศวกรโยธาชาวไทย และเป็นเจ้าของธุรกิจสถานบริการน้ำมันในจังหวัดนครพนม เข้าสู่งานการเมืองในปี พ.ศ. 2544 โดยการสมัครรับเลือกตั้งสมาชิกสภาผู้แทนราษฎรจังหวัดนครพนม แทนตำแหน่งที่ว่าง เนื่องจาก ไพจิต ศรีวรขาน จากพรรคความหวังใหม่ ถูกใบแดง โดยนายชัยวัฒน์ เป็น 1 ใน 2 สมาชิกสภาผู้แทนราษฎรของพรรคราษฎรที่ได้รับการเลือกตั้งในครั้งนี้
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย ลำดับที่ 59 และได้รับเลือกตั้งเป็น ส.ส.อีกสมัย และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้ลงสมัครรับเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 3 สังกัดพรรคพลังประชาชน ลำดับที่ 8 แต่ไม่ได้รับเลือกตั้ง
ต่อมาในปี 2551 นายศรีเมือง เจริญศิริ ลาออกจากสมาชิกภาพ ส.ส. ส่งผลให้นายชัยวัฒน์ ได้เลื่อนขึ้นมาเป็น ส.ส.แทน
ในปี 2554 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคเพื่อไทย ลำดับที่ 103 แต่ไม่ได้รับเลือกตั้ง
สมาชิกสภาผู้แทนราษฎร.
ชัยวัฒน์ ได้รับเลือกตั้งเป็นสมาชิกสภาผู้แทนราษฎรมาแล้ว 3 สมัย
เครื่องทำละออง

เครื่องทำละออง หรือ เครื่องพ่นละออง, เครื่องพ่นหมอก  เป็นอุปกรณ์ให้ยาอย่างหนึ่ง ใช้สำหรับให้ยาในรูปของหมอกละอองเพื่อให้ผู้ป่วยหายใจเอายานี้ไปยังปอด นิยมใช้ในการรักษาโรคหืด, โรคปอดอุดกั้นเรื้อรัง, และโรคระบบหายใจอื่นๆ หลายอย่าง อุปกรณ์นี้จะใช้ออกซิเจน หรืออากาศอัดแรงดัน หรือคลื่นเสียงความถี่สูง ในการสลายสารละลายหรือสารแขวนลอยให้กลายเป็นฝอยละอองขนาดเล็กที่สามารถให้ผู้ป่วยสูดหายใจผ่านทางปากหรือหน้ากากได้
กีฬาฮอกกี้น้ำแข็งในโอลิมปิกฤดูหนาว 2022

กีฬาฮอกกี้น้ำแข็งในโอลิมปิกฤดูหนาว 2022 จะจัดขึ้นที่สนามกีฬาในร่มแห่งชาติปักกิ่งและศูนย์กีฬาอู่เกอซง กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันฮอกกี้น้ำแข็งทั้งหมด 2 รายการ จะจัดขึ้นระหว่างวันที่ 4 ถึง 20 กุมภาพันธ์ พ.ศ. 2565
การแข่งขันชายจะมี 12 ทีมแข่งขัน การแข่งขันหญิงจะมี 10 ทีมเป็นครั้งแรก
ทีมชาย.
ประเทศที่เข้าร่วมแข่งขัน.
ได้แก่
ทีมหญิง.
ประเทศที่เข้าร่วมแข่งขัน.
ได้แก่
กีฬาลูชในโอลิมปิกฤดูหนาว 2022

กีฬาลูชในโอลิมปิกฤดูหนาว 2022 จะจัดขึ้นที่สนามเซี่ยวไหถั่ว กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันลูชทั้งหมด 4 รายการ จะจัดขึ้นระหว่างวันที่ 4 ถึง 20 กุมภาพันธ์ พ.ศ. 2565
รอบคัดเลือก.
อนุญาตให้นักกีฬาเข้าร่วมแข่งขันสูงสุดได้ 106 คน ประเทศต่างๆ จะกำหนดโควตาโดยใช้ผลการจัดอันดับการแข่งขันโอลิมปิกรอบคัดเลือกชิงแชมป์โลก ตั้งแต่วันที่ 1 กรกฎาคม พ.ศ. 2563 ถึง 31 ธันวาคม พ.ศ. 2564
กีฬาสเกตลีลาในโอลิมปิกฤดูหนาว 2022

กีฬาสเกตลีลาในโอลิมปิกฤดูหนาว 2022 จะจัดขึ้นที่อาคารกีฬาในร่มนครหลวงปักกิ่ง กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันสเกตลีลาทั้งหมด 5 รายการ จะจัดขึ้นระหว่างวันที่ 4 ถึง 20 กุมภาพันธ์ พ.ศ. 2565
รอบคัดเลือก.
นักกีฬาสามารถเข้าร่วมแข่งขันได้สูงสุด 144 คน แต่ละประเทศสามารถส่งนักกีฬาได้สูงสุด 18 คน แบ่งเป็นชายสูงสุด 9 คนหรือหญิงสูงสุด 9 คน มีการเพิ่มโควต้าอีก 5 ที่นั่งสำหรับเจ้าภาพรอบคัดเลือกในเบื้องต้น จากนั้นหากมีที่ว่างเหลือจะเพิ่มให้กับประเภททีม
สรุปเหรียญรางวัล.
รายการ.
<templatestyles src="การอ้างอิง/styles.css"/>* "Skaters who only competed in the short program/dance."<br>
<templatestyles src="การอ้างอิง/styles.css"/>** "Skaters who only competed in the free program/dance."
กีฬาสเกตความเร็วในโอลิมปิกฤดูหนาว 2022

กีฬาสเกตความเร็วในโอลิมปิกฤดูหนาว 2022 จะจัดขึ้นที่สนามสปีดสเกตแห่งชาติ กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันสเกตความเร็วทั้งหมด 14 รายการ จะจัดขึ้นระหว่างวันที่ 5 ถึง 19 กุมภาพันธ์ พ.ศ. 2565
รอบคัดเลือก.
นักกีฬาที่เข้าร่วมมีจำนวนสูงสุด 166 คน (ชาย 83 คน, หญิง 83 คน)
กีฬาสกีข้ามทุ่งในโอลิมปิกฤดูหนาว 2022

กีฬาสกีข้ามทุ่งในโอลิมปิกฤดูหนาว 2022 จะจัดขึ้นที่ศูนย์นอร์ดิกและศูนย์ไบแอธลอนกูหยางชู กรุงปักกิ่ง สาธารณรัฐประชาชนจีน ซึ่งเป็นหนึ่งในสนามของโอลิมปิกกรีน การแข่งขันสกีข้ามทุ่งทั้งหมด 12 รายการ จะจัดขึ้นระหว่างวันที่ 5 ถึง 20 กุมภาพันธ์ พ.ศ. 2565
รอบคัดเลือก.
นักกีฬาเข้าร่วมแข่งขันได้สูงสุดจำนวน 296 คน
สงครามอยุธยา–ล้านนา (พ.ศ. 1984–2017)

สงครามอยุธยา–ล้านนา (ศึกสองมหาราช)เป็นความขัดแย้งชายแดนที่เกิดขึ้นระหว่าง พ.ศ. 1984 ถึง พ.ศ. 2017 โดยเริ่มขึ้นเมื่อเมืองในอาณาจักรล้านนาเข้าสวามิภักดิ์ต่ออาณาจักรอยุธยาในรัชสมัยสมเด็จพระบรมราชาธิราชที่ 2 เมื่อปี พ.ศ. 1985 และยังคงมีความขัดแย้งระหว่างอาณาจักรในรัชสมัยสมเด็จพระบรมไตรโลกนาถแห่งอาณาจักรอยุธยา และรัชสมัยพระเจ้าติโลกราชแห่งอาณาจักรล้านนา เป็นระยะมาจนถึงปี พ.ศ. 2017 อาณาจักรล้านนาได้รับดินแดนบางส่วนกลับคืนมา แต่ภายในอาณาจักรอ่อนแอลงด้วยการแย่งชิงอำนาจภายใน และความสูญเสียที่เกิดขึ้นระหว่างความขัดแย้ง โดยในปัจจุบัน อาณาจักรอยุธยาอยู่ทางภาคกลางของประเทศไทย ในขณะที่อาณาจักรล้านนาอยู่ทางตอนเหนือของประเทศไทย
เหตุการณ์.
หลังจากท้าวซ้อยถูกสังหารโดยหมื่นโลกนคร เจ้าเมืองเทิงได้แต่งหนังสือถึงสมเด็จพระบรมราชาธิราชที่ 2 ถือสวามิภักดิ์เพื่อให้ทรงกระทำสงครามกับอาณาจักรล้านนา พระองค์จึงเห็นควรเป็นโอกาสในการตีเมืองเชียงใหม่ ในขณะเดียวกัน การแปรพักตร์ของเจ้าเมืองเทิงทราบถึงพระเจ้าติโลกราชจึงถูกประหารชีวิต ถึงกระนั้น กองทัพอยุธยาเคลื่อนทัพมาทางตอนใต้ของเมืองเชียงใหม่
พระเจ้าติโลกราชทรงแต่งตั้งหมื่นโลกนครเป็นแม่ทัพและมอบหมายให้ยั้งทัพกองทัพอยุธยาขณะกำลังเคลื่อนพล กองทัพล้านนาตั้งทัพตรงข้ามกับค่ายทัพอยุธยา และส่งนายทหารล้านนาแทรกซึมเป็นตะพุ่นเพื่อจารกรรมกองทัพอยุธยา ถึงกระนั้น นายทหารล้านนาได้เริ่มปฏิบัติการณ์ตัดปลอกช้าง และฟันหางช้าง ทำให้เกิดความวุ่นวายภายในค่ายทัพ แล้วจึงส่งกำลังทหารบุกทลายค่ายทัพอยุธยาจนแตกพ่าย ในระหว่างนั้นพระเจ้าติโลกราชจึงให้ยึดเมืองแพร่และเมืองน่าน หลังจากการเริ่มใช้ปืนใหญ่ กองทัพอยุธยาได้เริ่มโจมตีเมืองเชียงใหม่ เมื่อปี พ.ศ. 1985 ซึ่งล้มเหลว และได้เริ่มอีกครั้งในปี พ.ศ. 1994
ในปี พ.ศ. 1991 สมเด็จพระบรมไตรโลกนาถครองราชย์เป็นกษัตริย์แห่งอาณาจักรอยุธยา พระองค์บริหารการทหารที่ก้าวหน้าอย่างมากในแถบเอเชียตะวันออกเฉียงใต้ ในปี พ.ศ. 1994 พญาสองแควแปรพักตร์จากอยุธยา เข้าร่วมกับล้านนา ความขัดแย้งระหว่างอยุธยาและล้านนาปะทุครั้งที่สอง กองทัพล้านนาโดยหมื่นหาญนครยึดเมืองเชลียง สมเด็จพระบรมไตรโลกนาถขณะทรงผนวช ได้ส่งภิกษุสมณทูตทูลขอเมืองเชลียงคืนแต่ไม่สำเร็จ กองทัพอยุธยาจึงเคลื่อนทัพ ในปี พ.ศ. 1995 กองทัพอยุธยายึดเมืองเชียงใหม่ได้สำเร็จ แต่ถูกขับไล่โดยการสนับสนุนของอาณาจักรล้านช้าง ในระหว่างนั้น กองทัพอยุธยาได้แทรกซึมเข้าเมืองเชียงใหม่ โดยส่งภิกษุเถระชาวพุกามออกอุบายให้ตัดต้นนิโครธที่แจ่งศรีภูมิ ซึ่งเป็นต้นไม้ศักดิ์สิทธิ์ของเมืองเชียงใหม่ เชื่อว่าเมืองเชียงใหม่เกิดอาเพศ
ในปี พ.ศ. 2000 ได้มีการปะทะโดยอาศัยช่วงความอ่อนแอของกำลังภายในเมืองเชียงใหม่ ขณะต่อมา กองทัพอยุธยายึดเมืองแพร่ขณะที่ล้านนากำลังตีเมืองเชียงตุง เพื่อการขยายอำนาจอาณาจักรล้านนาทางตอนเหนือของเมืองเชียงใหม่ ในขณะนั้น พระอินทราชาถูกสังหารด้วยปืนของกำลังทหารล้านนาบริเวณดอยขุนตาล ทั้งสองฝ่ายเสียหายหนัก กองทัพทั้งสองสามารถตั้งรับได้เป็นระยะ ในปี พ.ศ. 2004 กองทัพล้านนาพยายามตีหัวเมืองเหนือของอาณาจักรอยุธยา ในปี พ.ศ. 2006 สมเด็จพระบรมไตรโลกนาถทรงให้เมืองสองแควเป็นเมืองหลวงและเสด็จประทับเพื่อควบคุมเจ้าเมืองฝ่ายหัวเมืองเหนือ
ในปี พ.ศ. 2017 กองทัพอยุธยายึดเมืองเชลียง อาณาจักรล้านนายุติความขัดแย้ง เพื่อแก้ไขปัญหาการแย่งชิงอำนาจภายในและความสูญเสียกำลัง ในปีต่อมา อาณาจักรล้านนาจึงขอเจรจาทำสัญญาไมตรีกับอาณาจักรอยุธยาเป็นการสิ้นสุดความขัดแย้งของทั้งสองอาณาจักร
กีฬาฮอกกี้น้ำแข็งในโอลิมปิกฤดูหนาว 2022 – รอบคัดเลือก ทีมชาย

กีฬาฮอกกี้น้ำแข็งในโอลิมปิกฤดูหนาว 2022 – รอบคัดเลือก ทีมชาย เป็นการแข่งขันฮอกกี้น้ำแข็งชายเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 12 ทีม แต่ละประเทศสามารถส่งนักกีฬาเข้าแข่งขันได้สูงสุด 14 คน การตัดเลือกตัดสินจาก IIHF World Ranking หลังจากการแข่งขันฮอกกี้น้ำแข็งชายชิงแชมป์โลก 2019 เจ้าภาพโอลิมปิกพร้อมกับแปดทีมอันดับแรกในการจัดอันดับโลกจะได้รับตำแหน่งอัตโนมัติในการแข่งขันกีฬาโอลิมปิก ในขณะที่ทีมอื่น ๆ ทั้งหมดมีโอกาสที่จะผ่านเข้ารอบสำหรับสามตำแหน่งที่เหลือในโอลิมปิก
กีฬาฮอกกี้น้ำแข็งในโอลิมปิกฤดูหนาว 2022 – รอบคัดเลือก ทีมหญิง

กีฬาฮอกกี้น้ำแข็งในโอลิมปิกฤดูหนาว 2022 – รอบคัดเลือก ทีมหญิง เป็นการแข่งขันฮอกกี้น้ำแข็งหญิงเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 10 ทีม แต่ละประเทศสามารถส่งนักกีฬาเข้าแข่งขันได้สูงสุด 14 คน การตัดเลือกตัดสินจาก IIHF World Ranking หลังจากการแข่งขันฮอกกี้น้ำแข็งหญิงชิงแชมป์โลก 2020 เจ้าภาพโอลิมปิกพร้อมกับหกทีมอันดับแรกในการจัดอันดับโลกจะได้รับตำแหน่งอัตโนมัติในการแข่งขันกีฬาโอลิมปิก ในขณะที่ทีมอื่น ๆ ทั้งหมดมีโอกาสที่จะผ่านเข้ารอบสำหรับสามตำแหน่งที่เหลือในโอลิมปิก แต่การแข่งขันฮอกกี้น้ำแข็งหญิงชิงแชมป์โลก 2020ถูกยกเลิกเนื่องจากการระบาดทั่วของโควิด-19
กีฬาลูชในโอลิมปิกฤดูหนาว 2022 – รอบคัดเลือก

กีฬาลูชในโอลิมปิกฤดูหนาว 2022 – รอบคัดเลือก เป็นการแข่งขันลูชเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 106 ตำแหน่ง 
กฎการคัดเลือก.
การคัดเลือกขึ้นอยู่กับคะแนนสะสมของฤดูกาลโอลิมปิกตั้งแต่ 1 กรกฎาคม พ.ศ. 2564 ถึง 10 มกราคม พ.ศ. 2565
กีฬาบอบสเลในโอลิมปิกฤดูหนาว 2022 – รอบคัดเลือก

กีฬาบอบสเลในโอลิมปิกฤดูหนาว 2022 – รอบคัดเลือก เป็นการแข่งขันบอบสเลเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 170 ตำแหน่ง (ชาย 124 คน, หญิง 46 คน)
กีฬาสกีข้ามทุ่งในโอลิมปิกฤดูหนาว 2022 – รอบคัดเลือก

กีฬาสกีข้ามทุ่งในโอลิมปิกฤดูหนาว 2022 – รอบคัดเลือก เป็นการแข่งขันสกีข้ามทุ่งเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 296 ตำแหน่ง (ชาย 148 คน, หญิง 148 คน)
การจัดสรรโควต้า.
"เมื่อ 25 พฤษภาคม พ.ศ. 2564"
ลำดับโคชี

ในคณิตศาสตร์ ลำดับโคชี  เป็นลำดับที่สมาชิกเข้าใกล้กันมากขึ้นเมื่อลำดับนั้นล่วงไป หรือเมื่อพิจารณาพจน์ที่ตำแหน่งสูงขึ้นเรื่อย ๆ หากกล่าวให้รัดกุมยิ่งขึ้นคือ เมื่อกำหนดระยะห่างค่าบวกเป็นค่าน้อยเท่าไหร่ก็ตาม เกือบทุกสมาชิกของลำดับยกเว้นแต่สมาชิกจำนวนจำกัดตัว จะอยู่ห่างกันน้อยกว่าระยะห่างที่กำหนด
ลำดับนี้ตั้งชื่อตามโอกุสแต็ง-หลุยส์ โคชี
เงื่อนไขที่ว่าทุกพจน์ติดกันของลำดับจะอยู่ใกล้กันเท่าไรก็ได้ (arbitrarily close) นั้นไม่เพียงพอ ตัวอย่างเช่น ลำดับของรากที่สองของจำนวนธรรมชาติ <math>a_n=\sqrt n</math> พจน์ที่อยู่"ติดกัน"จะอยู่ใกล้กันเท่าไหร่ก็ได้ เนื่องจาก
 <math>a_{n+1}-a_n = \sqrt{n+1}-\sqrt{n} = \frac{1}{\sqrt{n+1}+\sqrt{n}} < \frac{1}{2\sqrt n}</math>
แต่ลำดับดังกล่าวไม่เป็นลำดับลู่เข้า ทั้งนี้เพราะว่าพจน์ <math> a_n </math> มีค่ามากได้ไม่จำกัด และทุกจำนวนเต็มบวก <math>n</math> และระยะทางค่าบวก <math> d </math> ใด ๆ จะมีจำนวนเต็มบวก <math>m</math> ที่ทำให้ <math>x_m - x_n > d </math> ลำดับดังกล่าวจึงไม่เป็นลำดับโคชี
ในระบบจำนวนจริง.
ลำดับ <math>x_1, x_2, x_3, \ldots </math> ของจำนวนจริงจะเรียกว่าเป็นลำดับโคชี ก็ต่อเมื่อ สำหรับทุกจำนวนจริงบวก <math>\varepsilon</math> จะมีจำนวนเต็มบวก <math>N</math> ที่ทำให้สำหรับทุกจำนวนนับ <math>m, n > N</math> จะได้ว่า <math>|x_m - x_n| < \varepsilon </math>
สำหรับจำนวนจริง <math>r </math> ใด ๆ ลำดับที่เกิดจากการกระจายทศนิยมแล้วตัดทอนทศนิยมตำแหน่งต่าง ๆ ของ "<math>r </math>" จะเป็นลำดับโคชี ตัวอย่างเช่น เมื่อ <math>r = \pi</math> จะสร้างลำดับโคชีได้เป็น <math>(3, 3.1, 3.14, 3.141, \ldots)</math> เทอมที่ <math>m </math> และ "<math>n </math>" ของลำดับจะต่างกันได้มากสุด <math>10^{1-m} </math> เมื่อ <math>m < n </math> จึงส่งผลให้เมื่อ "<math>m </math>" มีค่าโตขึ้น ผลต่างของเทอมที่ <math>m </math> และ "<math>n </math>" จะน้อยกว่าจำนวนบวก <math>\varepsilon</math> ใดที่กำหนดได้
ในปริภูมิเมตริก.
เนื่องจากนิยามของลำดับโคชีนั้นใช้แนวคิดเกี่ยวกับเมตริกเท่านั้น จึงสามารถขยายนัยทั่วไปยังปริภูมิเมตริก <math>(X,d) </math> ใด ๆ ได้ โดยเปลี่ยนฟังก์ชันค่าสมบูรณ์ของ <math>\left \vert x_m - x_n \right \vert </math> เป็นฟังก์ชันเมตริก <math>d(x_m, x_n) </math> ของปริภูมิเมตริกนั้น
ความบริบูรณ์.
ปริภูมิเมตริก <math>(X,d) </math> ที่ทุกลำดับโคชีลู่เข้าใน <math>X </math> เรียกว่าปริภูมิสมบูรณ์
ตัวอย่าง.
ระบบจำนวนจริงเป็นปริภูมิสมบูรณ์ภายใต้เมตริกค่าสัมบูรณ์ปกติ และวิธีการสร้างจำนวนจริงที่รู้จักกันทั่วไปนั้นใช้ลำดับโคชีของจำนวนตรรกยะ ในการสร้างจำนวนจริงข้างต้น ทุกชั้นสมมูลของลำดับโคชีของจำนวนตรรกยะที่มีพฤติกรรมอย่างเดียวกัน จะถูกกำหนดให้เป็นจำนวนจริง
กีฬาเคอร์ลิงในโอลิมปิกฤดูหนาว 2022 – รอบคัดเลือก

กีฬาเคอร์ลิงในโอลิมปิกฤดูหนาว 2022 – รอบคัดเลือก เป็นการแข่งขันเคอร์ลิงเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 10 ทีมต่อประเภท (นักกีฬาทีมละ 5 คน)
กีฬาสเกตลีลาในโอลิมปิกฤดูหนาว 2022 – รอบคัดเลือก

กีฬาสเกตลีลาในโอลิมปิกฤดูหนาว 2022 – รอบคัดเลือก เป็นการแข่งขันสเกตลีลาเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 144 ตำแหน่ง
ไลโพโปรตีนหนาแน่นต่ำมาก

ไลโพโปรตีนหนาแน่นต่ำมาก (VLDL) เป็นไลโพโปรตีนชนิดหนึ่งที่ผลิตจากตับ VLDL เป็นหนึ่งในไลโพโปรตีนห้ากลุ่มหลัก (ไคโลไมครอน, VLDL, IDL, LDL, HDL) ที่ช่วยให้ไขมันและคอเลสเตอรอลสามารถละลายในน้ำและเดินทางขนส่งได้ภายในเลือด VLDL ประกอบขึ้นในตับ จากไตรกลีเซอไรด์, คอเลสเตอรอล และ อะโพลิโพโปรตีน VLDL จะถูกเปลี่ยนในกะแสเลือดเป็นไลโพโปรตีนหนาแน่นต่ำ (LDL) และ ไลโพโปรตีนหนาแน่นปานกลาง (IDL) อนุภาคของ VLDL มีเส้นผ่านศูนย์กลางประมาณ 30–80 nm VLDL ช่วยขนส่งผลิตภัณฑ์จากภายในเซลล์ ในขณะที่ไคโลไมครอนบนส่งผลิตภัณฑ์จากภายนอกเซลล์ (จากการกิน)
VLDL ขนส่งไตรกลีเซอไรด์, ฟอสโฟลิพิด, คอเลสเตอรอล และ คอเลสเตอริลเอสเทอร์จากภายในเซลล์ VLDL จึงเป็นเสมือนกลไกสำหรับการขนส่งลิพิดภายในร่างกาย รวมถึงขนส่งแมสเซนเจอร์ไฮโดรฟอบิกในระยะไกล เช่น มอร์ฟอเจนIHH
นิ่วท่อน้ำดีรวม

นิ่วท่อน้ำดีรวม  หรือ choledocholithiasis เป็นโรคซึ่งนิ่วน้ำดีอุดตันท่อน้ำดีรวม โรคนี้อาจก่อให้เกิดอาหารแสดง เช่น ดีซ่าน และการทำลายเซลล์ตับ การรักษาใช้การผ่าตัดนิ่วในท่อน้ำดี และ ERCP
ในการตรวจร่างกายของผู้ป่วยด้วยนิ่วในท่อน้ำดีรวมมักไม่พบอาการเมอร์ฟี ซึ่งช่วยแยกโรคนี้จากถุงน้ำดีอักเสบได้ อาการดีซ่านที่แสดงออกทางผิวหนังและตาขาวเป็นลักษณะทางกายภาพสำคัญของการอุดตันของน้ำดี และอาจพบอุจจาระสีเคลย์ หากพบอาการข้างต้นร่วมกับไข้และหนาวสั่น แพทย์อาจพิจารณาตรวจ ascending cholangitis เพิ่มเติม
ผู้มีนิ่วน้ำดีราว 70% ไม่แสดงอาการ และมักตรวจพบโดยบังเอิญขณะทำการอัลตราซาวด์ วานวิจัยหนึ่งพบว่า 10% ของผู้มีนิ่วน้ำดีจะแสดงอาการ_ายมนระยะเวลา 5 ปีนับตั้งแต่ตรวจพบ และ 20 ปีใน 20% ของผู้ป่วย
Uwu

<code>uwu</code> หรือ <code>UwU</code> และ <code>UWU</code> เป็นสัญรูปอารมณ์แสดงถึงความน่ารัก โดยอักษร <code>u</code> แทนตา ส่วน <code>w</code> แทนปาก
การใช้งาน.
<code>uwu</code> มักใช้เพื่อแสดงความน่ารัก, ความสุข หรือความอ่อนนุ่ม <code>uwu</code> ปรากฏเป็นที่นิยมมากในแฟนดอมเฟอรี นอกจากนี้ยังมีอีกรูปแบบหนึ่งคือ <code>OwO</code> (มักใช้ความความรู้สึกตกใจ "นี่มันอะไรกัน?")
ประวัติศาสตร์.
<code>uwu</code> ปรากฏหลักฐานเก่าแก่ที่สุดอยู่ราวปี 2005 ในแฟนฟิกชั่นของอะนิเมะหนึ่ง แต่ต้นกำเนิดของ <code>uwu</code> ยังคงไม่เป็นที่ทราบแน่ชัด ส่วนใหญ่เชื่อกันว่ามีต้นกำเนิดมาจากห้องแชททางอินเทอร์เน็ต ในปี 2014, สัญรูปอารมณ์นี้ปรากฏแพร่กระจายไปทั่วอินเทอร์เน็ตบนทัมเบลอร์ และกลายเป็นวัฒนธรรมย่อยอินเทอร์เน็ต
มักลัน

มักลัน  มีชื่ออย่างเป็นทางการว่า หน่วย 212 (หรือชื่อที่รู้จักโดยทั่วไปว่า ซาเยเรต มักลัน) เป็นหน่วยทหารลาดตระเวนพิเศษ ("ซาเยเรต") ของกองทัพบกอิสราเอล เป็นกองกำลังที่มีความเชี่ยวชาญพิเศษในการปฏิบัติการหลังแดนข้าศึกและภายในดินแดนข้าศึก และมีขีดความสามารถการใช้ยุทโธปกรณ์และเทคโนโลยีในระดับสูง สังกัดของหน่วยขึ้นตรงกับกองพลน้อยออซ, มีการฝึกปฏิบัติการขั้นพื้นฐานร่วมกับกองพลน้อยพลร่มที่ 35.
ชื่อของหน่วยแปลเป็นภาษาไทยว่า "นกช้อนหอย" (มักลัน ในภาษาฮีบรู) , สมาชิกหน่วยมักลันได้ให้ความหมายเกี่ยวกับชื่อหน่วยไว้ว่า "นกช้อนหอยเป็นสัตว์ที่มีความรู้ความชำนาญในการปรับตัวกับทุกสถานการณ์" เฉกเช่นเดียวกับที่หน่วยมักลันมี สถาปนาหน่วยครั้งแรกใน พ.ศ. 2529 แต่การเปิดเผยของหน่วยต่อสาธารณะมีขึ้นเมื่อ พ.ศ. 2549
วัดลาดหญ้าไทร

วัดลาดหญ้าไทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยขวาง อำเภอกำแพงแสน จังหวัดนครปฐม ปัจจุบันมีเจ้าอาวาส คือ พระครูพินิตสุตาคม (สมพงษ์ สุตาคโม)
วัดลาดหญ้าไทรเริ่มสร้างเมื่อประมาณ พ.ศ. 2432 มีพระอาจารย์แฉ่ง และนายยิ้ม (ไม่ทราบนามสกุล) พร้อมด้วยชาวบ้าน ซึ่งตั้งภูมิลำเนาอยู่ในท้องถิ่นนั้นร่วมกันสร้างขึ้นในพื้นที่ว่างเปล่า ยังไม่มีใครจับจองเป็นเจ้าของ ตามหลักฐานในใบระวาง มีเนื้อที่จำนวน 24 ไร่ 2 งาน 24 ตารางวา สถานที่ตั้งวัดครั้งแรกนั้นอยู่ทางทิศตะวันตกเฉียงใต้ของวัดที่ตั้งอยู่ปัจจุบันนี้ เริ่มแรกมีเพียงที่พักสงฆ์ ต่อมาพระอาจารย์แวว ได้ขอตั้งเป็นวัด ชื่อว่า วัดทุ่งลาดหญ้าไทร ประกาศเป็นวัดโดยสมบูรณ์เมื่อวันที่ 12 กุมภาพันธ์ พ.ศ. 2442 ในชื่อ "วัดลาดหญ้าไทร" ตามชื่อหมู่บ้านที่วัดตั้งอยู่ สถานที่ตั้งวัดแต่เดิมเป็นที่ดอนบริเวณรอบ ๆ วัดจะเป็นทุ่งนาและมีลำรางลาดลึกกว่าท้องทุ่งนายาวประมาณ 900 เมตร อยู่ทางทิศตะวันตกของวัด ในลำรางนี้เป็นที่ลาดลงไปตามลำดับมีหญ้าชนิดหนึ่งขึ้นอยู่หนาแน่นมาก หญ้าชนิดนี้ตามลำต้นและใบมีขนแข็งและคมมาก เรียกว่า "หญ้าไทร" บริเวณนี้จึงเรียกว่า "ลาดหญ้าไทร"
อุโบสถสร้างเมื่อ พ.ศ. 2531 สร้างด้วยคอนกรีตเสริมเหล็ก แบบกรมศิลปากรประเภท ข.3 ลด 3 ชั้น กว้าง 10.80 เมตร ยาว 25.00 เมตร ผนังก่ออิฐถือปูน หน้าบันแกะลายไทยหลังคามุงด้วยกระเบื้องเคลือบกาบกล้วย อุโบสถหลังใหม่นี้ได้รับพระราชทานวิสุงคามสีมา เมื่อวันที่ 23 มีนาคม พ.ศ. 2533 และได้ผูกพัทธสีมา เมื่อวันที่ 23 กุมภาพันธ์ พ.ศ. 2534
วัดท่าเสา (จังหวัดนครปฐม)

วัดท่าเสา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยม่วง อำเภอกำแพงแสน จังหวัดนครปฐม มีเนื้อที่ 16 ไร่ 3 งาน 20 ตารางวา
วัดท่าเสาสร้างเมื่อ พ.ศ. 2419 เดิมเคยเป็นวัดร้างเก่าแก่มาก่อนได้ถูกทอดทิ้งมานานมาก จนอุโบสถหลังเก่าพุพังหมด ต่อมา พระครูอาทรธรรมนิเทศก์ (ทองอยู่ อตฺตทีโป) อดีตเจ้าอาวาสวัดท่าเสา ได้มาบูรณะซ่อมแซมใหม่แรกเริ่มมีเพียงกุฏิมุงจากหลังเล็ก ๆ มีลิงอาศัยบริเวณวัดตลอดระยะเวลา ท่านได้สร้างวัดวาอารามให้เจริญรุ่งเรือง จน พ.ศ. 2482 ได้งบประมาณก่อสร้างอาคารเรียน หลังคามุงสังกะสีแต่หาผู้ที่จะมาเป็นครูสอนยาก พระทองอยู่ต้องทำหน้าที่สอนนักเรียนตั้งแต่ชั้นประถมศึกษา ปีที่ 1–4 และต่อมา พ.ศ. 2485 ก็ทำหน้าที่เป็นครูใหญ่ด้วย วัดได้รับพระราชทานวิสุงคามสีมาเมื่อวันที่ 14 เมษายน พ.ศ. 2502
วัดท่าเสาตั้งอยู่ในชุมชนไทยยวน ชาวบ้านนับถือผีผสานกับความเลื่อมใสศรัทธาในพระพุทธศาสนา เช่น ประเพณีสงกรานต์และงานนมัสการประจำปีหลวงปู่ว่อง อังกุโร จัดขึ้นทุกวันที่ 13-17 เมษายนของทุกปี เป็นประเพณีที่สืบทอดมาจากความเชื่อในพุทธศาสนา และความเชื่อเรื่องไสยศาสตร์เครื่องรางของขลัง และประเพณีคนเฒ่าเข้าวัดจำศีล เป็นต้น
มลายูโลโลอัน

มลายูโลโลอัน หรือ ชาวบาหลีเชื้อสายมลายู  เป็นกลุ่มชาติพันธุ์มลายูย่อยที่อาศัยอยู่ที่โลโลอัน อำเภอเจิมบรานา จังหวัดบาหลี ประเทศอินโดนีเซีย มาตั้งแต่คริสต์ศตวรรษที่ 17 โดยมีประชากรที่อาศัยอยู่ที่เกาะบาหลีประมาณ 28,000 ถึง 65,000 คน
วัดนาวง (จังหวัดปทุมธานี)

วัดนาวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักหก อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 49 ไร่ 2 งาน 75 ตารางวา มีที่ธรณีสงฆ์จำนวน 4 แปลง เนื้อที่ 328 ไร่ 2 งาน 75 ตารางวา ปัจจุบันมีเจ้าอาวาส คือ พระครูปทุมเขตวิกรม (สมพงษ์ รวิวณฺโณ) 
วัดนาวงสร้างเมื่อวันที่ 29 มีนาคม พ.ศ. 2443 โดยมีท่านหนู ท่านสิน ท่านปุก ท่านอุ่น ท่านศิริอากรสอน พร้อมด้วยท่านรองอำมาตย์เอกหลวงนาวาเกณิกร โปษยจินดา ร่วมใจกันบริจาคที่ดินและสร้างวัด ชาวบ้านเรียกว่า วัดโรงหีบ เพราะที่ตั้งเดิมเป็นโรงหีบอ้อยและเคี่ยวน้ำอ้อย วัดได้รับพระราชทานวิสุงคามสีมาเมื่อ พ.ศ. 2448 เขตวิสุงคามสีมากว้าง 5.67 เมตร ยาว 15.56 เมตร ด้านการศึกษา ได้เปิดสอนโรงเรียนพระปริยัติธรรมตั้งแต่ พ.ศ. 2484
พื้นที่ตั้งวัดเป็นที่ราบลุ่ม มีคลองบ้านใหม่ผ่านทิศใต้ ภายในวัดมีอาคารเสนาสนะ ได้แก่ อุโบสถกว้าง 5.67 เมตร ยาว 15.56 เมตร สร้างเมื่อ พ.ศ. 2443 ลักษณะเป็นแบบจีน กุฏิสงฆ์จำนวน 8 หลัง หอสวดมนต์ ศาลาการเปรียญ ศาลาท่าน้ำ ศาลาบำเพ็ญกุศล ฌาปนสถาน ปูชนียวัตถุมีพระพุทธรูปประทับนั่ง 7 องค์ ประทับยืน 9 องค์ และเจดีย์โบราณ 1 องค์
กลุ่มการระบาด

กลุ่มการระบาด  หรือคลัสเตอร์ หมายถึงกลุ่มของโรคหรือภาวะทางการแพทย์ที่ไม่ได้พบทั่วไป ที่มีจำนวนมากผิดปกติ ในสถานที่และเวลาหนึ่งๆ โดยจำนวน "มากผิดปกติ" นี้ หมายถึงมีจำนวนมากกว่าที่คาดว่าจะพบในกรณีที่เกิดขึ้นโดยบังเอิญ การค้นหาผู้ป่วยพบจนมากพอที่จะถือว่าเป็นกลุ่มการระบาดอาจเริ่มต้นจากหลักฐานโดยเรื่องเล่า นักวิทยาการระบาดและนักชีวสถิติจะต้องประเมินว่ากลุ่มการระบาดที่พบนี้สัมพันธ์กับการเกิดโรคมากขึ้นในพื้นที่นั้นๆ จริงๆ หรือไม่ โดยทั่วไปแล้วเมื่อพบกลุ่มการระบาด เจ้าหน้าที่จะรายงานไปสังหน่วยงานด้านสาธารณสุขในท้องที่ เมื่อกลุ่มการระบาดมีขนาดใหญ่มากขึ้นถึงระดับหนึ่ง อาจถูกประเมินใหม่ว่าเป็นการปะทุของโรค (เอาต์เบรก)
วัดบ่อเงิน (จังหวัดปทุมธานี)

วัดบ่อเงิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อเงิน อำเภอลาดหลุมแก้ว จังหวัดปทุมธานี
เดิมทีวัดนี้ชาวบ้านเรียกว่า วัดโบสถ์ ตามวัดที่ผู้สร้าง อยู่มาหลายปียังมีชนอีกบางพวกเรียกวัดนี้ว่า วัดลาด ตามที่ตั้งที่อยู่ในที่ลาดและลุ่มมาก ต่อมาเรียกว่า "วัดบ่อเงิน" เพราะที่ดินบริเวณนี้เพราะชาวพุทธที่อุปการะมีมาก ประกอบกับพื้นที่แผ่นดินบริเวณนั้นมีมากมายหลายพันไร่ และเป็นที่ราบลุ่มทำนาข้าวได้ผลดี เมื่อข้าวดีทางวัดก็หาเงินได้มาก
ที่ดินที่สร้างวัด เดิมเป็นที่ดินของขุนวิเศษภักดี ซึ่งเป็นนายอำเภอเมืองปทุมธานีกับนางพ่วง ภรรยา และนายยม พร้อมบุตร ได้พร้อมใจกันมอบที่ดิน 1 แปลง กว้าง 2 เส้น ยาว 25 เส้น ให้แก่
พระครูบวรธรรมกิจ (หลวงปู่เทียน) เจ้าอาวาสวัดโบสถ์ อำเภอเมืองปทุมธานี ให้ถือเป็นกรรมสิทธิ์ที่ดินแปลงนี้ พระครูบวรธรรมกิจได้มอบให้นายหรั่งกับนายพุด เช่าทำนาโดยไม่ต้องเสียค่าเช่าเพียงแต่ให้หักร้างถางพงให้เตียนเพราะแต่ก่อนเป็นป่า แต่นายหรั่งกับนายพุดก็ทำนาได้ 2 ปีเท่านั้น จนเมื่อ พ.ศ. 2454 นายเผือนได้นิมนต์ ท่านพระครูบวรธรรมกิจ ไปทำพิธีตัดจุกที่บ้านตำบลคูตัน (เดิม) ได้ปรารภกับท่านพระครูธรรมกิจ เห็นว่าวัดอยู่ไกล หากตั้งสำนักสงฆ์บริเวณนี้สักแห่งคงดี ชาวบ้านเห็นด้วยจึงได้ร่วมกันสร้างวัดขึ้นเมื่อ พ.ศ. 2445 โดยได้เริ่มก่อสร้างศาลาการเปรียญ 3 ห้อง กุฏิ 3 ห้อง จนเมื่อ พ.ศ. 2456 จึงได้สร้างกุฏิอีก 2 หลัง หอสวดมนต์ 1 หลัง 3 ห้อง มีระเบียงรอบ มุงสังกะสี เมื่อ พ.ศ. 2470 ได้สร้างศาลาการเปรียญ 4 ห้อง มีระเบียงรอบ หลังคามุงกระเบื้อง พร้อมทั้งยกช่อฟ้าเสร็จ ทางวัดยังให้ทางราชการสร้างโรงเรียนในที่ธรณีสงฆ์แยกออกเป็นเนื้อที่ยาว 3 เส้น 5 วา ได้มีนางแก้ว ยกที่ดินให้อีกกว้าง 1 เส้น ยาว 3 เส้น รวมมอบถวายให้เป็นที่ธรณีสงฆ์
อุโบสถยาว 8 วา 2 ศอก กว้างวัดภายใน 3 วา 16 นิ้ว กว้างจากภายนอก 4 วา วัดจากพื้นสูงถึงเพดาน 3 วา 1 ศอก เมื่อ พ.ศ. 2490 ได้ผูกพัทธสีมาพร้อมฝังลูกนิมิต วัดได้รับพระราชทานวิสุงคามสีมาครั้งหลังเมื่อวันที่ 19 พฤศจิกายน พ.ศ. 2536
วัดบ่อเงินมีงานกุศลประจำปี คือการจัดงานตักบาตรพระร้อยและปิดทองพระในวันเดียวกัน ตรงกับวันแรม 6 ค่ำ เดือน 11 ของทุกปี
หิงคลาชมาตามนเทียร

หิงคลาชมาตา (Hinglaj Mata) หรือ หิงคลาชเทวี, หิงคูลามาตา และ นานีมนเทียร เป็นมนเทียรในเมืองหิงคลาชบนริมฝั่งมากรันในอำเภอลัสเบลา แคว้นบาโลชิสถาน ตั้งอยู่ในอุทยานแห่งชาติหิงคุล ที่นี่เป็นหนึ่งใน 51 ศักติปีฐตามความเชื่อของลัทธิศักติ และเป็นหนึ่งในสามศักติปีฐที่ตั้งอยู่ในประเทศปากีสถาน อีกสองที่คือศิวหรการัย และ ศารทาปีฐ หิงคลาชมาตาเชื่อกันว่าเป็นปางหนึ่งของพระแม่ทุรคา ในถ้ำขนาดใหญ่ในภูเขาริมฝั่งแม่น้ำหิงคุล ในช่างสามทศวรรษที่ผ่านมา ที่นี่กลายเป็นศูนย์รวมหนึ่งของชุมชนชาวฮินดูในปากีสถาน และยังเป็นแหล่งจาริกแสวงบุญของฮินดูที่ใหญ่ที่สุดแห่งหนึ่งในประเทศปากีสถาน มีผู้เข้าร่วมพิธีมิงคลาชยาตรามากกว่า 250,000 คน
ประเทศโซมาเลียในโอลิมปิกฤดูร้อน 2020

ประเทศโซมาเลียเข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 10 ที่ประเทศโซมาเลียเข้าร่วมการแข่งขันกีฬาโอลิมปิกฤดูร้อน นับตั้งแต่จัดครั้งแรกในปี 1972
จำนวนนักกีฬา.
จำนวนนักกีฬาในแต่ละชนิดกีฬามีดังต่อไปนี้
กรีฑา.
โซมาเลียได้รับสิทธิ์เข้าร่วมการแข่งขันระดับสากลจากเวิลด์แอธเลติก เพื่อส่งนักกีฬาหนึ่งคนไปแข่งขันกีฬาโอลิมปิก
ตัวย่อ:
มวยสากลสมัครเล่น.
โซมาเลียได้รับคำเชิญจากคณะกรรมาธิการไตรภาคีให้ส่งนักมวยรุ่นเฟเธอร์เวท รัมลา อาลี
สาธารณรัฐแอฟริกากลางในโอลิมปิกฤดูร้อน 2020

สาธารณรัฐแอฟริกากลาง เข้าร่วมการแข่งขันกีฬาโอลิมปิกฤดูร้อน 2020 ที่โตเกียว ซึ่งเดิมกำหนดให้จัดขึ้นระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นครั้งที่ 10 ที่ประเทศเข้าร่วมการแข่งขันกีฬาโอลิมปิกฤดูร้อนนับตั้งแต่เปิดตัวครั้งแรกในปี 1968 สาธารณรัฐแอฟริกากลางไม่สามารถลงทะเบียนนักกีฬาคนใดในการแข่งขันกีฬาโอลิมปิกฤดูร้อน 1972 ที่มิวนิกได้ และเป็นส่วนหนึ่งของการคว่ำบาตรที่นำโดยแอฟริกาและสหรัฐอเมริกาในปี 1976 และ 1980 ตามลำดับ
กรีฑา.
สาธารณรัฐแอฟริกากลางได้รับสิทธิ์สากลจากเวิลด์แอธเลติก เพื่อส่งนักกีฬาชายหนึ่งคนไปแข่งขันโอลิมปิก
ตัวย่อ:
ว่ายน้ำ.
สาธารณรัฐแอฟริกากลางได้รับคำเชิญจาก FINA ให้ส่งนักว่ายน้ำหญิงอันดับสูงสุดในประเภทบุคคลไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
ตำบลบอเนช

บอเนช  เป็นตำบลในอำเภอเบย์ซอ เทศมณฑลเซพีดอน จังหวัดฟอร์ส ประเทศอิหร่าน แบ่งเป็น 24 หมู่บ้าน จากสำมะโน พ.ศ. 2549 ตำบลนี้มีประชากร 9,718 คนใน 2,218 ครัวเรือน
ตำบลแฆฟร์

แฆฟร์  เป็นตำบลในอำเภอแฆฟร์ เทศมณฑลแจฮ์โรม จังหวัดฟอร์ส ประเทศอิหร่าน แบ่งเป็น 7 หมู่บ้าน จากสำมะโน พ.ศ. 2549 ตำบลนี้มีประชากร 8,359 คนใน 2,136 ครัวเรือน
ฟรีดริช มักนุส เคานต์ที่ 6 แห่งซ็อลมส์-วิลเดินเฟ็ลส์

ฟรีดริช มักนุส เคานต์ที่ 6 แห่งซ็อลมส์-วิลเดินเฟ็ลส์  ประสูติเมื่อวันที่ 18 มกราคม 2470 เป็นโอรสใน ฟรีดริช มักนุส เคานต์ที่ 5 แห่งซ็อลมส์-วิลเดินเฟ็ลส์ และ เจ้าหญิงมารี อ็องตัวแน็ตแห่งชวารซ์แบร์ก พระมารดา เป็นพระธิดาใน ซิสโซ เจ้าชายแห่งชวารซ์แบร์ก กับ เจ้าหญิงอเล็กซานดราแห่งอันฮัลท์ เป็นพระปนัดดาใน เจ้าชายเฟรเดอริกที่ 1 ดยุกแห่งอันฮัลท์ 
พระองค์ทรงเสกสมรสครั้งแรกกับ กาตารีนา เดรัส ณ รัฐบาเดิน-เวือร์ทเทิมแบร์ค เมื่อวันที่ 7 กุมภาพันธ์ 2491 ก่อนจะหย่าร้างในปี 2497 และทรงเสกสมรสครั้งที่ 2 กับ จิเซลลา ปาโรลล์ เมื่อปี 2509 กับ จิเซลลา ปาโรลล์ จากการเสกสมรส 2 ครั้ง พระองค์มีโอรส 2 องค์ คือ
รายพระนามผู้ปกครองจักรวรรดิมาลี

นี่คือรายพระนามผู้ปกครองของจักรวรรดิมาลี รัฐอิสลามซึ่งตั้งอยู่ในแอฟริกาตะวันตก ปกครองโดยราชวงศ์เคตา เหล่ากษัตริย์ถูกเรียกว่ามันซา ("ราชาเหนือราชา")
อิฟยูเรียลลีแคร์ด

"อิฟยูเรียลลีแคร์ด" (อังกฤษ: If You really Cared) เป็นซิงเกิลที่ 3 จากอัลบั้มที่ 2 ของ แกเบรียล จากอัลบั้มชื่อ "แกเบรียล" แต่งโดย แกเบรียล และ เบน บาร์สัน ร่วมกับ เดอะบอยเลอร์เฮาส์บอยส์, เบน วูล์ฟ และ แอนดรูว์ ดีน สำหรับบรรจุลงอัลบั้มที่ 2 ที่ใช้ชื่อเดียวกับตัวเธอเอง (พ.ศ. 2539) "อิฟยูเรียลลีแคร์ด" ทำให้แกเบรียลกลับเข้าสู่ท็อป 20 ในชาร์ตซิงเกิลแห่งสหราชอาณาจักรอีกครั้ง โดยขึ้นสูงสุดที่อันดับ 15
เพลแลกรา

เพลแลกรา หรือ เพลลากรา  เป็นโรคที่เกิดจากการขาดไนอาซิน (วิตามิน บี3) อาการประกอบด้วยการอักเสบของผิวหนัง, ท้องเสีย, ภาวะสมองเสื่อม และความเจ็บปวดในปาก โดยผิวหนังส่วนที่เสียดสีบ่อยหรือโดนแดดจะแสดงอาการก่อน เมื่อเวลาผ่านไปผิวหนังอาจเข้มลง หลุดลอก หรือแดงขึ้น
เพลแลกราแบ่งออกเป็นสองชนิด ปฐมภูมิ และ ทุติยภูมิ แบบปฐมภูมิเกิดจากอาหารการกินที่มีไนอาซินกับทริพโทแฟนไม่เพียงพอ แบบทุติยภูมิเกิดจากความสามารถในการเอาไนอาซินจากอาหารออกมาใช้โดยร่างกาย. อาจเป้นผลจากการติดสุรา, ท้องเสียยาวนาน, โรคคาร์ซินอยด์, โรคฮาร์ทนัพ หรือยาเช่นไอโซไนอาซิด การตรวจโรคนั้นประเมินตามอาการแสดงและอาจตรวจปัสสาวะร่วมด้วย
การรักษาสามารถทำด้วยการเสริมไนอาซินหรือนิโคทินาไมด์ อาการจะดีขึ้นได้ในเวลาเพียงไม่กี่วันหรือหนึ่งอาทิตย์ รวมถึงมักแนะนำให้ประบอาหารการกินควบคู่ไปด้วย การลดการเผชิญกับแสดงแดดด้วยการทาครีมกันแดดหรือสวมใส่เสื้อผ้าที่ปกปิดนั้นจำเป็นเพื่อให้ผิวหนังค่อย ๆ รักษาอาการ และเป้นอันตรายถึงชีวิตได้หากไม่ได้รับการรักษา โรคนี้พบได้มากที่สุดในประเทศกำลังพัฒนา โดยเฉพาะในแอฟริกาแถบซับซาฮารา
ระบาดวิทยา.
เพลลากราอาจพบได้ทั่วไปในผู้คนที่มีแหล่งพลังงานหลักจากการกินข้าวโพด โดยเฉพาะในแถบอเมริกาใต้ ที่ซึ่งข้าวโพดเป็นอาหารหลัก หากข้าวโพดไม่ได้ถูกนำไปผ่านกระบวนการนิกซ์ทามาไลส์จะทำให้ขาดทริพโทแฟนเช่นเดียวกับไนอาซิน นอกจากนี้ในอดีต เพลลากราเคยเป็นโรคระบาดในรัฐที่ยากจนของสหรัฐ เช่นมิสซิสซิพพี กับ อะลาแบมา ที่ซึ่งปรากฏอาการของเพลลากราเป็นวงจรเสมอ ๆ ทุก ๆ ฤดูใบไม้ร่วงหลังผ่านพ้นฤดูหนาวซึ่งมีแต่เนื้อสัตว์เป็นอาหารหลัก จนโรคนี้เป็นที่รู้จักในเวลานั้นว่า "โรคฤดูใบไม้ร่วง" (spring sickness) รวมถึงในทัณฑสถานและสถานรับเลี้ยงเด็กกำพร้า ตามที่ได้ศึกษาโดย ดร. จอเซฟ โกลด์เบอร์เยอร์
นูกูโอโร

นูกูโอโร  เป็นอะทอลล์ในสหพันธรัฐไมโครนีเซีย และเป็นหนึ่งในเทศบาลของรัฐโปนเปย์ โดยตั้งอยู่ใต้ที่สุดเป็นอันดับสองรองจากกาปีงามารางี ซึ่งทั้งสองอะทอลล์ต่างเป็นพื้นที่ส่วนนอกของพอลินีเซีย ข้อมูลเมื่อ 2007[ [update]] นูกูโอโรมีประชากรทั้งสิ้น 372 คน แม้ว่าประชากรหลายร้อยคนจะอาศัยอยู่บนเกาะโปนเปย์ ประมง, สัตวบาล และเกษตรกรรม (เผือกและมะพร้าวตากแห้ง) เป็นอาชีพหลักของประชาชนบนเกาะ โครงการล่าสุดอย่างการทำฟาร์มมุกสีดำจากหอยนางรมกลายเป็นกิจการที่ประสบความสำเร็จและสร้างรายได้ให้กับประชากรบนอะทอลล์
นูกูโอโรอยู่ห่างไกล ไม่มีสนามบิน และเรือโดยสารเดินทางอย่างไม่เป็นประจำหนึ่งครั้งในทุก ๆ หลายเดือน เกาะแห่งนี้ไม่มีการท่องเที่ยว เว้นแต่การเยี่ยมชมจากเรือยอร์ชที่ผ่านเข้ามา บนเกาะแห่งนี้มีอาคารเรียนจำนวน 4 ห้อง แต่เด็ก ๆ ที่มีอายุมากกว่า 14 ปี ต้องเดินทางไปศึกษาไฮสกูลที่โปนเปย์
กาปีงามารางี

กาปีงามารางี เป็นอะทอลล์และเทศบาลของรัฐโปนเปย์ สหพันธรัฐไมโครนีเซีย โดยเป็นอะทอลล์ใต้สุดของประเทศและหมู่เกาะแคโรไลน์ ตั้งอยู่ห่างจากอะทอลล์ใต้สุดอันดับสองอย่างนูกูโอโร และห่างไปทางตะวันตกเฉียงใต้จากเกาะหลักโปนเปย์ และเป็นส่วนหนึ่งของส่วนนอกพอลินีเซีย 
พื้นที่ทั้งหมดของอะทอลล์โดยรวมลากูนมีขนาด โดยมีส่วนที่เป็นพื้นดิน ครอบคลุมเกาะเล็ก 33 แห่งทางด้านตะวันออกของอะทอลล์ ซึ่งสามเกาะในจำนวนดังกล่าวเป็นที่อยู่อาศัยของประชากร ส่วนเกาะทางฝั่งตะวันตกมักอยู่ใต้น้ำในช่วงน้ำขึ้น กาปีงามารางีมีประชากรจำนวน 500 คน จากข้อมูลในปี 2007 มีชาวกาปีงามารางีหลายร้อยคนอาศัยอยู่บนเกาะโปนเปย์ ภาษาของพวกเขาอยู่ในกลุ่มภาษาพอลินีเชีย และมีประมงเป็นอุตสาหกรรมหลัก
ริชาร์ด อี. แกรนต์

ริชาร์ด อี. แกรนต์ (ชื่อเกิด Richard Grant Esterhuysen; เกิด 5 พฤษภาคม พ.ศ. 2500) เป็นนักแสดงและผู้นำเสนอสินค้าชาวสวาซี-อังกฤษ เขาเปิดตัวด้วยการแสดงเป็นวิธเนลในภาพยนตร์ตลกเรื่อง "วิธเนลแอนด์ไอ" (1987) และรับบทสำคัญในภาพยนตร์เช่น "ฮาวทูเกตอะเฮดอินแอดเวอร์ไทซิง" (1989), "ฮัดสันฮอว์ค" (1991), "เดอะเพลเยอร์" (1992), "แบรมสโตคเกอร์สแดรคคิวลา" (1992), "ดิเอจออฟอินโนเซนซ์" (1993), "สไปซืเวิร์ลด์" (1997), "กอสฟอร์ดปาร์ค" (2001), "ดิไอรอนเลดี" (2011), "โลแกน" (2017), และ "" (2019)
แกรนท์ได้รับเสียงวิจารณ์ชื่นชมจากการรับบทแจ็ค ฮ็อก ในเรื่อง "แคนยูเอเวอร์ฟอร์กิฟมี?" (2018) ชนะรางวัลอินดิเพนเดนต์สปิริตอะวอร์ดสาขานักแสดงสมทบชายยอดเยี่ยมและได้รับการเสนอชื่อเข้าชิงรางวัลออสการ์, บาฟตา, ลูกโลกทองคำ และรางวัลนักแสดงสมทบชายยอดเยี่ยม
ดีโอเบีย โอปาเร

ดีโอเบีย โอปาเร (เกิด 7 ธันวาคม พ.ศ. 2514) เป็นนักแสดงและนักเขียนบทละครชาวอังกฤษ เขามีชื่อเสียงจากบทบาทกันเนอร์ในภาพยนตร์เรื่อง "ผจญภัยล่าสายน้ำอมฤตสุดขอบโลก" (2011) และในบทรอนโกในเรื่อง "ช้างน้อยบินได้" (2019)
ชีวิตในวัยเด็ก.
โอปาเรเกิดเมื่อวันที่ 7 ธันวาคม พ.ศ. 2514 ที่เมืองแฮคนีย์ ลอนดอน สืบเชื้อสายจากบรรพบุรุษชาวไนจีเรีย
สริงเครีศารทาปีฐัม

ทักษินามนายศรีศารทาปีฐัม (Dakṣināmnāya Śrī Śāradā Pītham) เป็นปีฐัมที่ก่อตั้งโดยสันตะ ศรีอาทิศังกระเพื่ออนุรักษ์และเผยแผ่สนาตนธรรม และ อทไวตะเวทานตะ ตั้งอยู่ในเมืองศริงเครี อำเภอจิกมคาลูร รัฐกรณาฏกะ ประเทศอินเดีย ที่นี่เป็นปีฐัมประจำทิศใต้ ("ทักษินามนายปีฐัม") ในบรรดาจตุรามนายปีฐัมทั้งสี่แห่ง ซึ่งอีกสามที่คือทวารกาศารทาปีฐัม (รัฐคุชราต) ทางตะวันตก, ปุรีโควรรธนะปีฐัม (รัฐโอฑิศา) ทางตะวันออก และ บาดรี ชโยติศปีฐัม (รัฐอุตตราขัณธ์) ทางเหนือ
References.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
หมู่ปาลีตานามนเทียร

ปาลีตานามนเทียร เป็นหมู่ไชนมนเทียรบนเขาศัตรูนชัย (แปลว่า ชัยชนะเหนือศัตรูภายใน) ใกล้กับเมืองปาลีตานา ในอำเภอภาวนคร รัฐคุชราต ประเทศอินเดีย
หมู่มนเทียรเหล่านี้ได้รับการนับถืออย่างมากในชาวไชนะเศวตามพร เชื่อกันว่าตีรถังกร 23 จาก 24 องค์ ยกเว้นเพียงพระเนมินาถ ล้วนเคนเดินทางมาเยือนที่เขานี้และทำให้เขานี้มีแต่ความศักดิ์สิทธิ์ บนเขามีมนเทียรประมาณ 863 แห่ง ซึ่งล้วนสร้างขึ้นโดยการแกะสลักหินอ่อน กระจายไปทั่วโดยมีเก้ากระจุกหลัก โดยมีเมนเทียรหลักบูชาพระฤษภนาถ ตีรถัวกรองค์แรก ที่นี่เป็นศาสนสถานสำคัญต่อไชนะนิกายเศวตามพร ลัทธิมูรติปูชกา มนเทียรหลักสามารถเดินขึ้นไปโดยบันไดจำนวน 3500 ขั้น ปาลีตานามนเทียร ควบคู่ไปกับศิขรจีที่รัฐฌารขัณฑ์เป็นตีรถะที่ศักดิ์สิทธิ์สูงสุดสองแห่งของชาวไชนะ และยังเชื่อว่าการเดินทางมาที่นี่จะช่วยให้สามารถเข้าสู่นิรวาณได้
ชาวไชนะนิกายทิคัมพรมีมนเทียรเพียงแห่งเดียวเท่านั้นบนเขานี้
คันฑิโกฏา

คันฑิโกฏา (Gandikota) เป็นหมู่บ้าน ป้อมเก่าแก่ และนิคมเก่าแก่บนฝั่งขวาของแม่น้ำเปนนา ในรัฐอานธรประเทศ ในประวัติศาสตร์เคยเป็นศูนย์กลางของจักรวรรดิมากมาย เช่น กัลยาณีจลกุยะ, เปมมสานีนายกะ และรัฐสุลต่านโกลโจนดา และเคยเป็นราชธานีของเปมมสานีนายกะเป็นเวลากว่า 300 ปี เปมมสนี รามลึงค์ นายกะ ได้ก่อสร้างป้อมขนาดมโหฬาร ประกอบด้วยหอคอย 101 หอที่นี่
รนกปุรไชนมนเทียร

รนกปุระไชนมนเทียร หรือ จตุรมุขธรรนวิหาร เป็นไชนมนเทียรในนิกายเศวตามพร ตั้งอยู่ที่เมืองรนกปุระ รัฐราชสถาน มีตีรถังกรองค์ประธานคือพระฤษภนาถ ที่นี่เป็นหนึ่งในไชนมนเทียรที่ใหญ่ที่สุดและสำคัญที่สุดในวัฒนธรรมไชนะ
ในขณะที่ทิลวาฑามนเทียรเป็นที่รู้จักดีจากงานประติมากรรม มนเทียรนี้เป็นที่รู้จักจากงานแกะสลักอันประณีตซับซ้อนและสถาปัตยกรรมอันเป็นเอกลักษณ์ โดยสร้างขึ้นตามรูปแบบอย่าง "Nalini-Gulma Vimana" ด้วยสถาปัตยกรรมแบบมารุคุรชร โดยมนเทียรหลักของรนกปุระคือจตุรมุขวิหาร สร้างขึ้นในศตวรรษที่ 15 เพื่อบูชาพระฤษภนาถ
เจ้าหญิงมารี อันโทอาเน็ทเทอแห่งชวาทซ์บวร์ค

เจ้าหญิงมารี อันโทอาเน็ทเทอแห่งชวาทซ์บวร์ค หรือ มารี อันโทอาเน็ทเทอ เคาน์เตสแห่งซาล์ม-วิลเดนเฟลส์ พระชายา  ประสูติเมื่อวันที่ 7 กุมภาพันธ์ 2441 เป็นพระธิดาใน ซิสโซ เจ้าชายแห่งชวาทซ์บวร์ค และ เจ้าหญิงอเล็กซานดราแห่งอันฮัลท์ เป็นพระนัดดาใน เจ้าชายเฟรเดอริกที่ 1 ดยุกแห่งอันฮัลท์ และพระภาคิไนย (หลานสาว) ใน เจ้าชายฟรีดริชที่ 2 ดยุกแห่งอันฮัลท์ ผ่านทางพระมารดา เป็นพระเชษฐภคินีใน ฟรีดริช กุนเธอร์ เจ้าชายแห่งชวาทซ์บวร์ค พระองค์ทรงสืบเชื้อสายมาจาก พระเจ้าฟรีดริช วิลเฮ็ล์มที่ 2 แห่งปรัสเซีย
เสกสมรส.
เจ้าหญิงมารี อันโทอาเน็ทเทอแห่งชวาทซ์บวร์ค ทรงเสกสมรสกับ ฟรีดริช มักนุส เคานต์ที่ 5 แห่งซาล์ม-วิลเดนเฟลส์ เมื่อวันที่ 4 มกราคม 2468 ณ ดินแดนวิลเดนเฟลส์ ดินแดนในปกครองของพระสวามี มีพระบุตรดังนี้
เมื่อวันที่ 21 เมษายน 2439 พระบิดาของพระองค์ ได้รับการยอมรับว่าเป็นเจ้านายชั้นเจ้าชายอย่างถูกต้องจากสมาชิกพระราชวงศ์ชวาร์ซแบร์ก ซึ่งก่อนหน้านั้น เป็นที่ถกเถียงกันจากการเสกสมรสของพระบิดาและพระมารดา โดยภายหลังการสิ้นพระชนม์ลงของ ฟรีดริช กุนเธอร์ เจ้าชายแห่งชวาทซ์บวร์ค พระอนุชาของพระองค์ ก็เป็นอันสิ้นสุดของราชวงศ์ชวาร์ซแบร์ก เพราะอนุชาของพระองค์ เสกสมรส แต่ไม่มีพระบุตร
เจ้าหญิงมารี อันโทอาเน็ทเทอแห่งชวาทซ์บวร์ค สิ้นพระชนม์ลงเมื่อวันที่ 4 พฤศจิกายน พ.ศ. 2527 สิริพระชันษา 86 ปี
การปะทุของโรค

ในวิทยาการระบาด การปะทุของโรค  คือการเพิ่มขึ้นอย่างทันทีทันใดของจำนวนการเป็นโรค ที่มากกว่าจำนวนที่ควรจะพบเป็นปกติในสถานที่นั้นและช่วงเวลานั้น อาจเกิดขึ้นในกลุ่มคนไม่กี่คน หรือหลายพันคน หรือทั่วทั้งทวีป ก็เป็นได้ การระบาด (epidemic) ก็เป็นการปะทุอย่างหนึ่ง โดยนิยมใช้กับโรคที่เกิดจากการติดเชื้อหรือเกิดจากการระบาดของสิ่งก่อโรคในสิ่งแวดล้อม หากการระบาดเกิดขึ้นทั่วโลกหรือหลายประเทศเกือบทั่วโลกก็จะเรียกว่า การระบาดทั่ว (pandemic)
โปรตีนหนาม

โปรตีนหนาม  หรือ เพโพลเมอร์  เป็นโครงสร้างหนึ่งของไวรัสชนิดมีเปลือกหุ้ม สร้างจากไกลโคโปรตีน มีลักษณะเป็นปุ่มยื่นออกมาจากชั้นไขมันแบบสองชั้นของเปลือกหุ้มไวรัส โครงสร้างนี้มีหน้าที่สำคัญในกระบวนการที่ทำให้ไวรัสสามารถเข้าไปในเซลล์และทำให้เกิดการติดเชื้อได้ โดยโปรตีนหนามจะจับกับตัวรับบนผิวเซลล์ของเซลล์ผู้ป่วย ทำให้ตัวไวรัสยึดติดกับเยื่อหุ้มเซลล์ ชักนำให้เกิดการหลอมรวมกันระหว่างเปลือกหุ้มของไวรัสและเยื่อหุ้มเซลล์ของผู้ป่วย และส่งแคปซิดที่มีสารพันธุกรรมของไวรัสเข้าไปในซัยโตพลาสซึมของเซลล์ผู้ป่วยได้ นอกจากนี้ยังอาจมีบทบาทอื่น เช่น กระตุ้นให้เกิดการจับตัวของเลือด (hemagglutinating activity) หรือมีการทำงานแบบเอนไซม์ เช่น neuraminidase ได้อีกด้วย โครงสร้างโปรตีนหนามนี้ถือเป็นแอนติเจนชนิดหนึ่ง
ชื่อ "โปรตีนหนาม" อาจทำให้เกิดมโนภาพผิดๆ ว่าโครงสร้างนี้มีส่วนแหลมชี้ออกมาด้านนอกของไวรัส หรืออาจสามารถไป "ทิ่มแทง" เซลล์ร่างกายได้ อันที่จริงแล้วโครงสร้างของโปรตีนหนามมีลักษณะค่อนไปทางโค้งมน หรือแบน หรือเหมือนปุ่มยื่น มากกว่า
ศูนย์ควบคุมโรคติดต่อสหรัฐ

ศูนย์ควบคุมโรคติดต่อสหรัฐอเมริกา  หรือ ศูนย์ควบคุมโรคติดต่อ  เป็นองค์กรสุขภาพระดับชาติของสหรัฐอเมริกา เป็นหน่วยงานของรัฐบาลกลางสหรัฐ สังกัดกระทรวงสุขภาพและบริการมนุษย์ มีสำนักงานใหญ่อยู่ที่เมืองแอตแลนตา รัฐจอร์เจีย
องค์กรนี้มีเป้าหมายหลักเพื่อดูแลสุขภาพและความปลอดภัยของสาธารณะผ่านการควบคุมและป้องกันโรค การบาดเจ็บ และความพิการ ทั้งในสหรัฐ และทั่วโลก
ท่าอากาศยานนานาชาติสมเด็จพระราชาธิบดีอับดุลอะซีซ

ท่าอากาศยานนานาชาติสมเด็จพระราชาธิบดีอับดุลอะซีซ ((IATA: JED, ICAO: OEJN)) เป็นท่าอากาศยานนานาชาติในญิดดะฮ์ ประเทศซาอุดีอาระเบีย และเป็นท่าอากาศยานนานาชาติหลักของประเทศ ตั้งชื่อตามสมเด็จพระราชาธิบดีอับดุลอะซีซ อิบน์ ซะอูด และเปิดตัวใน ค.ศ. 1981
รายละเอียด.
ท่าอากาศยานนี้กินพื้นที่ การก่อสร้างเริ่มขึ้นใน ค.ศ. 1974 และแล้วเสร็จใน ค.ศ. 1980 หลังเปิดตัวอย่างเป็นทางการในเดือนเมษาน ค.ศ. 1981 ท่าอากาศยานนี้ได้รับการบริการในวันที่ 31 พฤษภาคม ค.ศ. 1981
Banana virus X

Banana virus X (BVX) เป็นไวรัสพืชที่ทำให้เกิดการติดเชื้อในพืชสกุล "Musa" จีโนมของไวรัสมีความยาวประมาณ 2,900 นิวคลีโอไทด์ ประกอบด้วย ตำแหน่งที่เป็นแม่แบบสังเคราะห์อาร์เอ็นเอ (open reading frames) ห้าเฟรมที่เข้ารหัสสำหรับการจำลองแบบโปรตีนที่เกี่ยวข้อง, ทริปเปิลยีนบล็อกที่ส่งเสริมการเคลื่อนย้าย และโปรตีนแคปสิด ได้มีการพัฒนาการทดสอบด้วยปฏิกิริยาลูกโซ่พอลิเมอเรสแบบย้อนกลับของพอลิวาเลนต์ดิเจนเนอเรตโอลิโกนิวคลีโอไทด์ (PDO-RT-PCR) ขึ้นเพื่อตรวจหากรดนิวคลีอิกของ BVX ในใบพืชที่ติดเชื้อ